### | | | | --- | --- | | | | | --- | | **Byråd** 29. januar 2019 Sagsnr. 710-2019-605 Dok.nr. 710-2019-14550 Sagsbehandler DPSVE | | 3.                   Proces for budget 2020-23 - Åbent

###

|  |  |
| --- | --- |
| Tidl. politisk behandling |  |
| Forventet sagsgang | ØK, BY |
| Lovgrundlag | Lov om kommunernes styrelse |

###

**SAGENS INDHOLD**

Byrådet skal i denne sag tage stilling til budgetprocessen
samt tids- og aktivitetsplanen for budget 2020-23.

Forslaget til proces for budget 2020-23 bygger med enkelte
justeringer på tidligere års budgetprocesser. Det gælder såvel den politiske
proces som inddragelsen af foreninger, institutionsbestyrelser og
samarbejdsudvalg samt det administrative forarbejde.

Det foreslås, at fagudvalgenes mulighed for at stille
reduktionsforslag i april bortfalder, idet de politiske partier har mulighed
for at stille forslag til budgettet i juni og august måned. I den forbindelse
foreslås, at tidspunktet for fremsendelse af politiske forslag til overordnet
administrativ vurdering i juni måned fremrykkes cirka en uge i forhold til
tidligere år.

Det foreslås endvidere, at fagudvalgene i juni gennemgår de
eksterne forslag inden for de respektive udvalgs områder med henblik på at
vurdere de eksterne forslags videre forløb i budgetprocessen. Budgetprocessen
er nærmere beskrevet i de to vedlagte bilag: Baggrundsnotat samt tids- og
aktivitetsplan.

Byrådet skal vedtage Favrskov Kommunes budget for 2020-23
senest 15. oktober 2019.

**VURDERING**

Byrådet har tidligere vedtaget langsigtede økonomiske
målsætninger for Favrskov Kommune. Målsætningerne vedrører størrelsen af
overskud på den ordinære drift, anlægsniveau, gæld samt kassebeholdning.

Byrådets mål for overskuddet på den ordinære drift er 90
mio. kr. årligt. Det budgetterede overskud i 2020 udgør 76 mio. kr., mens det i
2021 udgør 82 mio. kr. og i 2022 udgør 83 mio. kr.

Anlægsbudgettet skal jf. de økonomiske målsætninger udgøre
80-100 mio. kr. årligt. Anlægsniveauet udgør 118 mio. kr. i 2020 og 102 mio.
kr. årligt i budgetoverslagsårene 2021-22. Anlægsniveauet og behovet for
investeringer bør ses i sammenhæng med kommuneplan 2017-29 og visionerne for
kommunens generelle udvikling.

[adresse] kassebeholdning udgør 454 mio. kr. ultimo
2018 (12 måneders gennemsnit). Budget 2019-22 medfører et kasseforbrug på i alt
128 mio. kr. over den 4-årige budgetperiode inklusiv jordforsyningsområdet. Den
budgetterede kassebeholdning er derfor faldende i budgetperioden 2020-22, men
overholder målsætningen på minimum 125 mio. kr.

Job og Økonomi vurderer, at der på nuværende tidspunkt
samlet set er balance i [adresse] økonomi.

Budget 2019-22 betyder dog, at overskuddet på de ordinære
poster hvert år er ca. 10 mio. kr. lavere end byrådets målsætning. Endvidere
registreres der visse steder et pres på serviceudgifterne.

Job og Økonomi vurderer derfor på nuværende tidspunkt, at
der på grund af den store kasseholdning ikke er behov at skabe et større
økonomisk råderum i budget 2020-23, men der skal fortsat være mulighed for at
foretage en politisk omprioritering inden for det nuværende budget.

Job og Økonomi foreslår på den baggrund, at administrationen
i lighed med tidligere år udarbejder et prioriteringskatalog til brug for
budgetlægningen. Kataloget består af forslag til reduktioner, udvidelser og
anlæg. Job og Økonomi foreslår, at administrationen udarbejder såvel reduktionsforslag
som udvidelsesforslag på 1 % (ca. 19 mio. kr.) af serviceudgifterne. Prioriteringskataloget
fremsendes til Byrådet forud for Byrådets budgetseminar i august 2019.

I juni præsenteres fagudvalgene for administrationens
foreløbige forslag til reduktioner, udvidelser og anlæg. I august drøfter og
kvalificerer fagudvalgene administrationens prioriteringskatalog.

Institutionsbestyrelser, foreninger, samarbejdsudvalg mv.
har mulighed for at stille forslag til budgettet. Fagudvalgene gennemgår de
eksterne forslag i juni 2019 med henblik på anbefaling af, hvilke forslag der
skal vurderes yderligere og indgå i den videre politiske proces.

De politiske partier har i juni 2019 mulighed for at
fremsende forslag til budgettet med henblik på, at administrationen kan
foretage en overordnet økonomisk og juridisk vurdering af disse forslag.
Herudover kan politiske forslag til budgettet fremsendes op til en uge før
budgetseminaret. De fremsendte forslag vil blive behandlet på budgetseminaret i
august 2019.

**ØKONOMI**

De økonomiske konsekvenser afhænger af Byrådets
budgetvedtagelse.

**INDDRAGELSE**

I lighed med tidligere år har institutionsbestyrelser,
foreninger, samarbejdsudvalg mv. i april 2019 mulighed for at stille forslag
til budgettet.

Sabine Holst inddrages i budgetprocessen via
drøftelser på deres respektive møder samt på fællesmøder mellem Økonomiudvalget
og HMU.

Efter Byrådets budgetseminar vil kommunens ledere og
medarbejderrepræsentanter i september 2019 blive orienteret om status på
budgetarbejdet.

I september 2019 sendes budgetforslaget i høring. Mellem
første- og andenbehandlingen afholdes et borgermøde om budgettet.

I løbet af budgetprocessen vil relevant materiale blive
lagt på hjemmesiden.

**INDSTILLING**

Direktøren for Job og Økonomi indstiller til Byrådet:

1.
At forslaget til tids- og
aktivitetsplan for budgetproces 2020-23 godkendes.

2.
At der udarbejdes forslag til
reduktioner på 1 % af serviceudgifterne.

3.
At der udarbejdes forslag til udvidelser på 1
% af serviceudgifterne.

**BESLUTNING**

***Økonomiudvalget, 22. januar 2019:***

Fraværende:Ingen

Indstilles godkendt med følgende ændringer:

- At afsnittet ”Eksterne forslag” i baggrundsnotatet
omformuleres og at punkt 3 (side 5) udgår.

- At det foreslåede forhandlingsmøde 29. august 2019 ændres
til 28. august 2019.

**Bilag**

|  |  |
| --- | --- |
| Budget 2020-23 - Tids- og aktivitetsplan - efter Byrådets behandling | 710-2019-19648 |
| Budget 2020-23 - baggrundsnotat - efter Byrådets behandling | 710-2019-19344 |